汀州定光南安巖詩二首（題擬） 二
作者：鄭元弼
朝代：唐

paragraphs: 香風影裏迎新魄，梵貝聲中見落暉。
自幸勞生名利役，不能來此共忘機。
路入雲山幾萬層，豁然巖宇勢崢嶸。
地從物外囂塵斷，天到壺中日月明。
（見《輿地紀勝》卷一三二《汀州》。
）（按：《輿地紀勝》收二詩，列宋郭祥正詩前，署「鄭弼」，應即鄭元弼。
同書卷一三五《輿化軍》有其傳云：「鄭元弼，仙遊人。
唐昭宗景福二年獻《白巖集》十卷，載《唐藝文志》。
遷御史中丞。
天復中𧊲伏於仙遊之白巖。
」可證。
惟此傳全部誤錄其父良士事跡，不免疏謬。
《仙遊志》卷四載鄭氏父子事跡甚詳，可參看。
）。